Ultima zi în care poţi depune declaraţia unică dacă ai obţinut în 2019 venituri din alte surse.
Declaraţia unică, în varianta ce include şi bonificaţii, mai poate fi transmisă doar azi la ANAF. Dacă formularul se depune online şi se plătesc taxele aferente până diseară, primeşti o bonificaţie de 10%. Aproximativ 1 milion de români obţin venituri din activităţi independente, PFA, drepturi de autor, chirii şi în alte moduri decât ca salariaţi cu contract de muncă.
Dacă ai obligaţia de a completa şi transmite declaraţia unică, probabil ştii că o mai poţi face doar azi, fără penalizări, asta după ce termenul-limită a fost oricum prelungit în două rânduri. Ultima versiune a formularului cuprinde şi bonificaţiile de 10% de care poţi beneficia dacă depui online declaraţia şi plăteşti taxele aferente veniturilor din 2019 până diseară. Şi dacă ai apucat deja să depui documentul, pe formatul vechi, să ştii că poţi aplica bonificaţia atât timp cât depui o declaraţie rectificativă.Categoriile de venituri pentru care se depune declaraţia – activităţi independente;– drepturi de autor;– chirii;– activităţi agricole;– investiţii, criptomonede etc.